{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog odluke o visini i načinu isplate dnevnica i drugih naknada koje se isplaćuju iz državnog proračuna"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Goran Ranogajec","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\nB. NAKNADE I VISINA TROŠKOVA ZA SLUŽBENO PUTOVANJE U TUZEMSTVU I INOZEMSTVU KOJE SE ISPLAĆUJU IZ DRŽAVNOG PRORAČUNA","Kolektivni ugovor za državne službenike i namještenike uređuje da službenik i namještenik ima pravo na pola dnevnice ako službeno putovanje traje između 8 i 12 sati, a ako službeno putovanje traje između 12 i 24 sata ima pravo na punu dnevnicu. Temeljni kolektivni ugovor za službenike i namještenike u javnim službama uređuje da zaposlenik ima pravo na punu dnevnicu ako putovanje traje više od 12 sati, a pola dnevnice ako putovanje traje više od 8 sati, a manje od 12 sati. S obzirom na navedene odredbe kolektivnih ugovora, prijedlog odredbe članka IV. stavka (1) Odluke je nejasan i mogao bi se tumačiti kao da se pravo na prvu dnevnicu ostvaruje tek ako je putovanje trajalo 24 sata, a onda pravo na svaku sljedeću dnevnicu nakon proteka 12 sati sljedećega dana pa predlažem da se navedeno preciznije definira kako bi se jasno utvrdilo pravo na isplatu pune dnevnice nakon proteka 12 sati službenoga putovanja i to tako da članak IV. stavak (1) glasi: \"Pravo na jednu dnevnicu ostvaruje osoba na službenom putovanju ako je na službenom putovanju u jednom danu provela više od 12 sati i tako za svaki započeti dan službenoga putovanja.”"]
[2,"Bruno Grubešić","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\nB. NAKNADE I VISINA TROŠKOVA ZA SLUŽBENO PUTOVANJE U TUZEMSTVU I INOZEMSTVU KOJE SE ISPLAĆUJU IZ DRŽAVNOG PRORAČUNA","Uzevši u obzir praksu pojedinih poslodavaca (posebno se to odnosi na pojedina tijela državne uprave) da se dnevnice za službena putovanja umanjuju do 60%  ukoliko je zaposlenik službeno sudjelovao na određenom događaju/seminaru na kojemu je tijekom recimo pauze za ručak organizator omogućio nekakav oblik cateringa (kavu, nekakav kroasan, sendvič ili sl.), molim da se ova odluka jasnije precizira postupanje poslodavca. \nKod članka V. poželjno je jasnije određivanje umanjivanja neoporezive dnevnice sukladno propisima za neoporezive primitke (konkretno na snazi Pravilnik o porezu na dohodak, NN 1/2017). Naime Pravilnikom o porezu na dohodak jasno je određeno da se neoporezivi iznos dnevnice umanjuje ukoliko je poslodavac osigurao prehranu, dakle poslodavac a ne organizator, tvrtka/institucija koja se službeno posjećuje. U čl.5, stavak (10) Pravilnika o porezu na dohodak propisano je: (10) Dnevnice za službena putovanja u zemlji i inozemstvu jesu naknade za pokriće izdataka prehrane, pića i prijevoza u mjestu u koje je radnik upućen na službeno putovanje. Ako je na službenom putovanju, na teret poslodavca, osiguran jedan obrok (ručak ili večera) neoporezivi iznos dnevnice iz stavka 2. r.br. 19. i/ili r.br. 20. i/ili r.br. 21. i/ili r.br. 22. ovoga članka koji se isplaćuje u novcu umanjuje se za 30% odnosno za 60% ako su osigurana dva obroka (ručak i večera).\nStoga predlažem izmjenu teksta tj. usklađivanje s trenutno važećim Pravilniku o porezu na dohodak, u čl. V. stavak (1): (1) Ako je osobama na službenom putovanju osigurana prehrana na teret poslodavca, iznos dnevnice umanjit će se u postotku i na način propisan za neoporezive primitke prema odredbama propisa kojim se uređuje oporezivanje dohotka."]
[3,"Roman Baštijan","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\nB. NAKNADE I VISINA TROŠKOVA ZA SLUŽBENO PUTOVANJE U TUZEMSTVU I INOZEMSTVU KOJE SE ISPLAĆUJU IZ DRŽAVNOG PRORAČUNA","Kako se ovom odlukom određuje mnogo šire područje od samih isplata dnevnica koje se isplaćuju iz državnog proračuna (poput Uputa o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020. iz kolovoza 2017.), molimo vas da u Odluku uključite mogućnost per diem dnevnica. Per diem dnevnice predviđene su člankom 5. Pravilnika o porezu na dohodak: \"Dnevnice za službena putovanja per diem koje se radnicima isplaćuju iz proračuna Europske unije radi obavljanja poslova njihovih radnih mjesta, a u svezi s djelatnosti poslodavca\" te predstavljaju redoviti način administrativnog praćenja službenih putovanja u ostalim članicama EU. Takvo rješenje drastično bi umanjilo administrativni postupak pri obradi putnog naloga te bi potencijalno umanjio troškove službenih putovanja korisnika državnog proračuna zbog fiksiranja iznosa troška smještaja, javnog prijevoza u mjestu putovanja, dnevnice i umanjenja dnevnica zbog osigurane prehrane. Navedena mogućnost bi pomogla značajnijem uključivanju korisnika državnog proračuna u partnerstva sa organizacijama koje provode projekte financirane iz EU sredstava a kojima su linearno projicirani uvjeti iz Odluke (NN 8/06) koji per diem metodu ne predviđaju. Naravno, predviđanje per diem dnevnica ne podrazumijeva automatsko ukidanje tradicionalne metode nego samo otvara mogućnost koju korisnici državnog proračuna mogu internim aktima regulirati."]
[4,"Sindikat kabinskog osoblja zrakoplova","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\nB. NAKNADE I VISINA TROŠKOVA ZA SLUŽBENO PUTOVANJE U TUZEMSTVU I INOZEMSTVU KOJE SE ISPLAĆUJU IZ DRŽAVNOG PRORAČUNA","IV. (4) Iznimka bi se u ovom slučaju mogla napraviti za službeno putovanje posade zrakoplova, zbog toga što ne bi trebalo raditi razliku između letačkog osoblja i ostatka posade zrakoplova ukoliko ih ima na tom letu.\nVI. Navedeno je da ako se za službeno putovanje u inozemstvo koristi zračni prijevoz, inozemna dnevnica se obračunava dva sata prije vremena predviđenog polijetanja zrakoplova iz posljednje zračne luke u RH. \nZa putovanja zrakoplovom unutar RH ne postoji slična odredba iako se putnik također mora ranije prijaviti za planirani let i proći određene kontrole prije samog polijetanja zrakoplova. Sukladno potrebnom vremenu prijave za domaći let, trebalo bi dodati odredbu kojom bi se obračun domaće dnevnice obračunavao na isti način."]
[5,"Ivana Grabovčić","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\n PRILOG","Po kojoj logici se određuju cijene za iznos dnevnice u sve te razne zemlje jer mi se ne čini da su cijene formirane po nikakvom logičkom slijedu ili zaključku. Prosvijetlite me."]
[6,"Tino Skračić","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\n PRILOG","Zašto bi se dnevnice iz državnog proračuna razlikovale od dnevnica ostalih korisnika dnevnica? troškovi putovanja su za sve nas isti! Mi koji punimo proračun imamo manje dnevnice nego državni službenici? Paušala za kilometar se već 15 godina nije mijenjala i ako je u međuvremenu i gorivo i održavanje vozila znatno poskupilo? Ja smatram da bi u vremenu u kojem su troškovi na osobne dohodke tako veliki da nikako da dođemo u područje konkurentnosti neukusno imati veće dnevnice od u privredi i stvaranju novih vrijednosti angažiranih ljudi."]
[7,"Ivana Grabovčić","PRIJEDLOG ODLUK E O VISINI I NAČINU ISPLATE DNEVNICA I DRUGIH NAKNADA KOJE SE ISPLAĆUJU IZ DRŽAVNOG PRORAČUNA,\nOBRAZLOŽENJE ","Koje su to naknade i ostalih troškova za službeno putovanje osim navedenih ?\nZa jedno službeno putovanje malo su vam prevelike dnevnice iskreno kad uzmemo u obzir da je dnevnica prosječnog radnika 150 kuna i kad uzmemo u obzir da ste vi državni službenici koji služe državi tj narodu a plaćeni ste za jedan put u kojem su vam svi troškovi podmireni gdje nema teškog fizičkog rada niti su uvjeti loši - previše. Skromnost je vrlina i time bi se trebali dičiti jer mi smo malena zemlja velikih potencijala i to samo uz prave ljude koji znaju koji je ispravan put a koji je krivi put i koji od ta dva vodi u propast. Način na koji vi upravljate površno daje dojam kao da je Hrvatska bogata zemlja i ljudi su presretni jer žive od svoga rada i zadovoljni su svojim životima a svi znamo da to nije tako. Ljudi odlaze jer ne mogu živjeti od svoga rada i vi ste od ljudi napravili robove i osiromašili nas sve. Sadašnje stanje lijepe naše je nestručno rukovanje i nerazvijena svijest. Zašto bi svi dobro živjeli? Zašto bi ljudi od svoga rada imali dovoljno da si omoguće neke sitnice koje ih čine sretnim pa možda bi to olakšanje potaknulo ljude da usmjere svoju energiju i trud u društveno korisni rad gdje će svaki građanin učiti više i razvijati se u zdrave temelje i gdje neće građanin biti pod stalnim opterečenjem ove države i živjeti u strahu hoće li sutra imati štogod staviti na stol za jelo svojoj djeci. Gdje je ta vladavina prava. Temeljnih ljudskih prava? Ustavom zagarantiranih. Kada ćemo se početi ponašati u skladu sa vlastitim zakonima , principima i uvjerenjima? Kada ćemo sva ta uvjerenja, modele ponašanja i istinske vrijednosti koje toliko jako zagovaramo početi primjenjivati i pokazivati na sebi?   \nKada počinjemo sa uklanjanjem trulih jabuka od zdravih van iz košare? \nSvi vi imate priliku ostaviti dobra djela iza sebe da vas se pamti kao ljude koji su dali sve od sebe za ovaj narod vi kao zastupnici naroda. Zašto ne činite dobro svima a u mogućnosti ste?"]